Norska sendiráðið og Ísafjarðarbíó bjóða í bíó á morgun , 18. apríl . Það er fátt betra en fjölbreytni í lífið og fjölbreytni í bíósýningum . Oftar en ekki eru amerískar myndir mest sýndar í íslensku kvikmyndahúsum , en norska sendiráðið ætlar að leggja sína hönd á plóg við að auka fjölbreytnina og kemur færandi hendi í Ísafjarðarbíó 10. apríl . Þá mætir sendiráðið með þrjár kvikmyndir , sem eru allar með enskum texta en norsku tali auðvitað . Fyrsta myndin er sýnd kl 14:00 og eins og segir á Facebook síðu Ísafjarðarbíós þá er það myndin : „ OPTIMISTENE “ ( „ Bjartsýnisfólk “ ) Ekkert aldurstakmark . Kannski geta nokkrir blakspilarar sýnt okkur að æskudýrkun nútímans er ekki á rökum reist og að við ættum heldur ekki að dýrka þá sem eldri eru . Næsta mynd er sýnd kl 16:00 og heitir Opersjon Arktis eða Norður-Íshafsgerðin . Aldurstakmark á hana er 9 ára . Lýsing á myndinni er svohljóðandi : Vetrarstormar geisa á Svalbarða og hafísinn umlykur Hálftunglseyjuna . Á þessum auða stað lengst í norðri hittum við þrjú börn . Julia sem er 13 ára og tvö systkini hennar , tvíburana Ida og Simen . Þau eru alein . Börnin hafa lent á Hálftunglseyju eftir örlagaríkan misskilning . Enginn veit að þau eru þar . Þau vita ekki einu sinni sjálf hvar þau eru . Á meðan leita foreldrar og lögregla að börnunum í mikilli örvæntingu á meginlandinu , án þess að vita að börnin dvelja lengst norður í höfum . Þetta er æsispennandi saga frá upphafi til enda . Klukkan 19:30 býður norska sendiráðið upp á drykki og norskar vörur í boði Stabburet og Sigdal . Síðasta myndin hefst svo kl 20:00 en það er myndin Kraftidioten eða Karlfíflið . Myndin fjallar um hinn sænska Nils sem vinnur við snjómokstur . Þegar sonur hans er drepinn grípur hefndarþorstinn Nils og hann vill gjalda auga fyrir auga og son fyrir son . En það er ekki einfalt að stunda blóðhefndir í velferðarþjóðfélagi . Nils er hins vegar vopnaður þungum vinnuvélum og heppni sem hann þarf sannarlega á að halda í glímu sinni við afbrotamenn og serbnesku mafíuna . Aðgangur er ókeypis að öllum myndunum og Ísafjarðarbíó og norska sendiráðið bjóða alla velkomna .